प्रतिभाओं को देंगे महात्मा फुले अवार्ड समाज के जनप्रतिनिधियों का होगा सम्मान
कोटा. माली(सैनी) युवा जागृति मंच राजस्थान तथा माली (सैनी) समाज की ओर से रविवार दोपहर एक बजे दशहरा मैदान में राष्ट्रीय युवा अधिवेशन होगा। मंच के प्रदेशाध्यक्ष मुकेश बघेल ने बताया कि यहां 10वीं, 12 वीं के अलावा कॉलेज परीक्षा में 60 प्रतिशत से अधिक अंक लाने वाले सहित अन्य प्रतिभाओं को फुले अवार्ड से सम्मानित किया जाएगा। साथ ही समाज के भामाशाह, समाजसेवी, पंच सरपंच, पार्षद, पंचायत समिति सदस्य, जिला परिषद सदस्यों समेत अन्य जनप्रतिनिधियों को भी सम्मानित किया जाएगा।
संयोजक भवानीशंकर धरती पकड़ तथा महामंत्री नंदकिशोर सुमन मामा ने बताया कि इसमें समाज से जुड़े विभिन्न विषयों से संबंधित चर्चा होगी। उपाध्यक्ष आशुतोष सुमन ने बताया कि समारोह में केंद्रीय मानव संसाधन राज्यमंत्री उपेंद्र कुशवाहा, पूर्व मुख्यमंत्री अशोक गहलोत, कृषि मंत्री प्रभुलाल सैनी सहित समाज के पदाधिकारियों को आमंत्रित किया है। इस मौके पर समाज की वेबसाइट का लोकार्पण भी होगा।
hin_Deva hin_Deva hin_Deva